
২৫ জুলাই, ২০১৪
ফজলে হাসান আবেদ বললেন
এখনো মন্দভাবে শাসিত হচ্ছে দেশ
নিজস্ব প্রতিবেদক
ব্র্যাকের প্রতিষ্ঠাতা ও ব্র্যাক বিশ্ববিদ্যালয়ের ট্রাস্টি বোর্ডের চেয়ারপারসন স্যার ফজলে হাসান আবেদ বলেছেন, বাংলাদেশ এখনো মন্দভাবে শাসিত হচ্ছে। এ দেশে শাসন পদ্ধতির খুব বেশি উন্নতি হয়নি। বরং কিছু কিছু ক্ষেত্রে চরম অবনতি ঘটেছে। তবে তা সত্ত্বেও দেশে অনেক উন্নতি হয়েছে।গতকাল রাজধানীর মহাখালীতে ব্র্যাক ইনস্টিটিউট অব গভর্নেন্স অ্যান্ড ডেভেলপমেন্ট (বিআইজিডি) কার্যালয়ের উদ্বোধনী অনুষ্ঠানে প্রধান অতিথির বক্তব্যে তিনি এসব কথা বলেন। দশ বছর আগে ব্র্যাক বিশ্ববিদ্যালয়ের অধীনে ইনস্টিটিউট অব গভর্নেন্স স্টাডিজ প্রতিষ্ঠার সূত্র ধরে তিনি বলেন, শাসন পদ্ধতি বিষয়ে বিস্তর গবেষণা হয়েছে।তবে  এ বিষয়ে সঠিক প্রচারণার অভাবে মন্দ শাসনের প্রবণতা বাড়ছে। শাসনের উন্নয়নে অবদান রাখতে গবেষণাভিত্তিক প্রচারণায় আরও গুরুত্ব দিতে হবে।

